**17. SJEDNICA 23. SAZIVA GLAVNOG ODBORA**

**HRVATSKOG CRVENOG KRIŽA**

**Nacionalni logistički centar HCK, Zagreb**

**7. srpnja 2022.**

**Zaključci:**

**Ad 1) Usvajanje zapisnika**

1.1. Usvaja se zapisnik 15. sjednice Glavnog odbora Hrvatskog Crvenog križa 23. saziva održane 2. svibnja 2022., kako je dostavljen u materijalima.

1.2. Usvaja se zapisnik 16. (elektroničke) sjednice Glavnog odbora Hrvatskog Crvenog križa 23. saziva održane 13. svibnja 2022., kako je dostavljen u materijalima.

**Ad 2) Izvješće o aktivnostima Hrvatskog Crvenog križa vezano za ukrajinsku krizu**

2.1. Prima se na znanje izvješće o aktivnostima Hrvatskog Crvenog križa vezano za ukrajinsku krizu, kako je dostavljeno u materijalima.

**Ad 3) Izvješće o radu između sjednica i izvršenje zaključaka s prethodnih sjednica**

3.1. Prima se na znanje izvješće o aktivnostima za razdoblje od 2. svibnja 2022. do 7. srpnja 2022., kako je dostavljeno u materijalima.

3.2. Prima se na znanje izvršenje zaključaka s 15. i 16. sjednice Glavnog odbora, kako je dostavljeno u materijalima.

**Ad 4) Financijske odluke**

4.1. Donosi se Odluka o utrošku financijskih sredstava iz Fonda za društva Hrvatskog Crvenog križa, kako je dostavljeno u materijalima.

4.2. Donosi se Odluka o imenovanju Povjerenstva za odlučivanje o svrsishodnosti, raspodjeli te kontroli utroška sredstava Fonda za razvoj društava HCK“ u sastavu kako je predloženo na sjednici.

4.3. Donosi se Odluka o uplati novčanih sredstava Gradskom društvu Crvenog križa Zagreb za potrebe zbrinjavanja raseljenih osoba u privatnom smještaju uslijed ukrajinske krize, kako je dostavljeno u materijalima.

**Ad 5) Ustrojavanje središnjeg popisa članova Hrvatskog Crvenog križa i njegovih ustrojstvenih oblika**

5.1. Prima se na znanje informacija o ustrojavanju središnjeg popisa članova Hrvatskog Crvenog križa i njegovih ustrojstvenih oblika, kako je dostavljeno u materijalima.

5.2. Usvaja se prijedlog predsjednika da se društvima Hrvatskog Crvenog križa koja nisu dostavila podatke još jednom uputi požurnica radi dostave podataka o članovima u svrhu ustrojavanja središnjeg popisa članova Hrvatskog Crvenog križa, s rokom dostave podataka od 30 dana.

5.3. Usvaja se prijedlog da se od predsjednika i odbora društava Hrvatskog Crvenog križa koja ne dostave podatke o članovima ni nakon ponovo upućene požurnice, zatraži očitovanje imaju li ili nemaju članove te ukoliko imaju da se na sjednici odbora društva raspravi zašto ravnatelj društva nije ispoštovao odluku Skupštine Hrvatskog Crvenog križa te o istome izvijesti Glavni odbor.

**Ad 6) Pravilnik o postupku unutarnjeg prijavljivanja nepravilnosti**

6.1. Donosi se Pravilnik o postupku unutarnjeg prijavljivanja nepravilnosti, kako je dostavljeno u materijalima.

**Ad 7) Imovina Hrvatskog Crvenog križa**

7.1. Prihvaća se prijedlog da Hrvatski Crveni križ u rujnu zatraži novu procjenu nekretnine u Zadarskoj bb u Zagrebu, obzirom na protek vremena i promjene cijena na tržištu nekretnina. U rujnu 2022. će Hrvatski Crveni križ organizirati sastanak sa Hrvatskim cestama te o istome obavijestiti Glavni odbor.

7.2. Ne prihvaća se ponuda trgovačkog društva Pougarje projekt d.o.o. obzirom da dostavljena ponuda za prodaju nije u skladu s dostavljenom procjenom te je za Hrvatski Crveni križ neprihvatljiva te se ovlašćuje Središnji ured na poduzimanje potrebnih radnji za pokretanje i provedbu postupka razvrgnuća suvlasničke zajednice.

7.3. Hrvatski Crveni križ zatražit će novu procjenu vrijednosti nekretnine Doma za starije i nemoćne u Iloku te po dobivenoj novoj procjeni krenut će u pregovore s Vukovarsko-srijemskom županijom.

**Ad 8) Organizacijsko-kadrovska pitanja**

8.1. Donosi se odluka o davanju prethodne suglasnosti za imenovanje ravnateljice Društva Crvenog križa Varaždinske županije, Sandre Vidaček, kako je dostavljeno u materijalima.

8.2. Donosi se odluka o davanju prethodne suglasnosti za imenovanje ravnateljice Gradskog društva Crvenog križa Petrinja, Ivane Kovačević Škrinjarić, kako je dostavljeno u materijalima.

8.3. Donosi se odluka o davanju prethodne suglasnosti za imenovanje ravnateljice Društva Crvenog križa Koprivničko-križevačke županije, Adele Sočev, kako je dostavljeno u materijalima.

8.4. Donosi se odluka o davanju prethodne suglasnosti za imenovanje ravnatelja Gradskog društva Crvenog križa Slatina, Vladimira Jelenčića, kako je dostavljeno u materijalima.

8.5. Donosi se odluka o davanju prethodne suglasnosti za imenovanje ravnateljice Gradskog društva Crvenog križa Slavonski Brod, Mirjane Matanović, kako je dostavljeno u materijalima.

8.6. Donosi se odluka o davanju prethodne suglasnosti za imenovanje ravnateljice Gradskog društva Crvenog križa Županja, Marije Dugalić, kako je dostavljeno u materijalima.

8.7. Donosi se odluka o davanju prethodne suglasnosti za imenovanje ravnatelja Gradskog društva Crvenog križa Poreč, Igora Ostojića, kako je dostavljeno u materijalima.

8.8. Donosi se odluka o davanju prethodne suglasnosti za imenovanje ravnateljice Gradskog društva Crvenog križa Korčula, Marijane Milat, kako je dostavljeno u materijalima.

8.9. Donosi se odluka o davanju prethodne suglasnosti za imenovanje ravnateljice Društva Crvenog križa Dubrovačko-neretvanske županije, Tanje Medak, do 7. prosinca 2022., kako je predloženo na sjednici.

8.10. Prima se na znanje informacija o sastanku s predsjednikom Gradskog društva Crvenog križa Orahovica, kako je dostavljeno u materijalima.

8.11. Prima se na znanje informacija o održanom Godišnjem sastanku ravnatelja društava Hrvatskog Crvenog križa, kako je dostavljeno u materijalima.

**Ad 9) Pitanja, prijedlozi i informacije**

9.1. Prima se na znanje informacija o potrebi donošenja pravilnika o uvjetima, izradi i prodaji Podsjetnika prve pomoći namijenjenog za sadržaj kompleta prve pomoći i zanavljanju Podsjetnika prve pomoći.

9.2. Usvaja se prijedlog izvršnog predsjednika o održavanju on-line sastanka na temu prve pomoći u rujnu, na koji će se pozvati sve zainteresirane strane.